પ્રખ્યાત રિયલ એસ્ટેટ ડેવલપર નિરંજન હીરાનંદાની માને છે કે આ અમેન્ડમેન્ટ પરવડી શકે એવા હાઉસિંગ સેક્ટર પર અસર કરશે. તેઓ કહે છે કે આ ભાવવધારો ઓછા ભાવનાં ઘરોમાં રોકાણ કરનારા મધ્યમવર્ગીય ગ્રાહકે ચૂકવવું પડશે. બીજી બાજુ વિનોદ સંપટ માને છે કે આ અમેન્ડમેન્ટ મિડલ ક્લાસ ફૅમિલીને જોખમમાં નહીં મૂકે. તેઓ કહે છે કે આમ પણ આકાશને આંબતા રિયલ એસ્ટેટના વધતા ભાવને લીધે લોકોને શહેરમાં પોતાનું ઘર લેવાનું નથી પરવડતું અને એને લીધે તેમણે મુંબઈની બહાર જગ્યા લેવા જવું પડે છે.